《燕歌行分笙字》
明代·王禹声

长安孤月半轮明，征夫远戍蓬婆城。古来离别难为情，况复萧条朔思生。

寒蛩东壁切叨鸣，不堪墙外砧杵声。感君独宿涕泗零，梦回枕席光荧荧。

起视银河天半横，枝头双鸟栖不惊。念我独兮忧伤并，安得沙场烽燧清。

腰县鹊印缦胡缨，鸳鸯为被合欢成，与君相对坐调笙。

作者简介：苏州府吴县人。王鏊曾孙。万历十七年进士。历官承天知府，忤中官，罢官归里。雅素好学，诗文有鏊风。